**ლექცია № 8. ბმულები, მორბენალი სტრიქონი**

**ბმულები**

ჰიპერბმულები, ან უბრალოდ ბმულები, როგორც გვახსოვს წარმოადგენს ჰიპერტექსტების, ჰიპერმედიას აუცილებელ და ეფექტურ საშუალებას. მათი მეშვეობით შესაძლებელია ვებ-საიტის ერთი მდგომარეობიდან გადავიდეთ ან ახალ ვებ-საიტზე, ან იმავე ვებ-საიტის სხვა ვებ-გვერდზე. ამ იმავე ვებ-გვერდის რომელიღაც ნაწილში. ცალ-ცალკე გავარჩიოთ ეს შემთხვევები. მანამ კი ავღნიშნოთ, რომ ბმული მოიცემა კონტეინერით <a>...</a>, სადაც პირველ ტეგში ჩაიწერება ატრიბუტები სხვადასხვა მნიშვნელობებით, ყველაზე მნიშვნელოვანია მათ შორის href.

***ა) ერთი ვებ-საიტიდან მეორე ვებ-საიტზე გადასვლა:***  ამ შემთხვევაში <a> ტეგში ჩაიწერება ატრიბუტი href იმ მისამართით, რომელიც წარმოადგენს გადამისამართებული ვებ-საიტის სრულ - ანუ აბსოლუტურ URI დომენურ მისამართს : <a href=”ვებ-საიტის” მისამართი” >. მაგალითად განვიხილოთ

**ლისტინგი 8.1. გადასვლა ბმულით ახალ საიტზე**

<html>


<head><title>გადასვლა ბმულით ახალ საიტზე</title></head>

<body leftmargin=15 topmargin=40 bottommargin=10 rightmargin=15 bgcolor=yellow>

<p> <h2 align=center>მოგესალმებით! ჩვენ ვართ <a href="http:\\www.sou.edu.ge">სოხუმის სახელმწიფო უნივერსიტეტის</a> კოლექტივის წარმომადგენლები!</h2>

</body>

</html>



**ნახატი 8.1** გადასვლა ბმულით ახალ საიტზე

გავიხსენოთ მესამე ლექციაში მოყვანილი ბმულების ატრიბუტები რომლებიც ბმულებს ეხებიან და <body> ტეგში არიან განთავსებული: LINK ატრიბუტი ჰიპერ­ბმულის ფერს განსაზღვრავს, ჩუმათობის პრინციპით, უმეტეს ბრაუზერებში, ის მუქი ლურჯი ფერისაა. მაგალითი: <body link=”ფერი”>; ALINK ატრიბუტი აქტიური ჰიპერბმულის ფერს განსაზღვრავს, რომელიც მასზე მაუსის დაწკაპუნების მომენტში იცვლება. სასურველია, იგი ფონის ფერისაგან (LINK ატრიბუტითაა მოცემული) განსხვავდებოდეს. მაგალითი:

<body alink=”ფერი”> ; VLINK ატრიბუტი უკვე ნანახი ჰიპერბმულის ფერს განსაზღვრავს. სასურველია, იგი ფონის ფერისა (LINK ატრიბუტითაა მოცემული) და აქტიური ჰიპერბმულის ფერისაგან (ALINK ატრიბუტითაა მოცემული) განსხვავდებოდეს. მაგალითი:

<body vlink=”ფერი”> , ლისტინგ 1-ში შევიტანოთ დამატებით ეს ატრიბუტები - გაუაქტირებული ბმული იყოს წითელი, გააქტიურებული მწვანე და უკვე ნანახი რუხი:

**ლისტინგი 8.2 ლინკი ატრიბუტების ჩართვა**

<html>


<head><title>გადასვლა ბმულით ახალ საიტზე</title></head>

<body leftmargin=15 topmargin=40 bottommargin=10

rightmargin=15 bgcolor=yellow link="red" alink="green" vlink=#808080>

<p> <h2 align=center>მოგესალმებით! ჩვენ ვართ <a href="http:\\www.sou.edu.ge">სოხუმის სახელმწიფო უნივერსიტეტის</a> კოლექტივის წარმომადგენლები!</h2> </body> </html>

ა

ბ

****გ

****

**ნახატი 8.2. ა) – limk; ბ) – alink; გ) - vlink** **ლინკი ატრიბუტების ჩართვა**

სხვა ატრიბუტები, რომლებიც განთავსდებიან <a> ტეგში მოყვანილია ქვემოთ. როგორც წესი ბმულზე დაწკაპუნებისას ახალი ვებ-საიტი იხსნება იმავე ფანჯარაში, ეს კი ზოგჯერ უხერხუ­ლობას ქმნის. იმისათვის, რომ ახალი ვებ-საიტი გაიხსნას ახალ ფანჯარაში გამოიყენება ატრიბუ­ტი target მნიშვნელობით \_blank.

**ლისტინგი 8.3 ბმულის ახალ ფანჯარაში გახსნა**

<html><head><title>გადასვლა ბმულით ახალ საიტზე ახალ ფანჯარაში</title></head>

<body leftmargin=15 topmargin=40 bottommargin=10

rightmargin=15 bgcolor=yellow link=red alink=green vlink=#808080>

<p> <h2 align=center>მოგესალმებით! ჩვენ ვართ <a href="http:\\www.sou.edu.ge" target="\_blank">სოხუმის სახელმწიფო უნივერსიტეტის</a> კოლექტივის წარმომადგენლები!</h2>

</body> </html>



**ნახატი 8.3. ბმულით ახალ ფანჯარაში გადასვლა**

თუ კი საჭიროა, რომ ბმულზე გადასვლის შემთხვევაში, წინასწარ გვქონდეს წარმოდგენა, თუ სად უნდა მოხდეს გადამისამართება, მაშინ გამოიყენაბა ატრიბუტი title და მის მნიშვნელობაში ჩაიწე­რება ან საიტის მისამართი, ან რაიმე განმარტება. ეს დამატებითი ინფორმაცია გამოისახება მცოცავ სტრიქონში, როცა მაუსის მიმთითებელი ბმულს დაედება, მაგალითად:

**ლისტინგი 8.4. დამატებითი ინფორმაცია ბმულის შესახებ მცოცავ (ტივტივა ფანჯარაში) სტრიქონში**

<html> <head><title>გადასვლა ბმულით ახალ საიტზე</title></head>

<body leftmargin=15 topmargin=40 bottommargin=10

rightmargin=15 bgcolor=yellow link=red alink=green vlink=#808080>

<p> <h2 align=center>მოგესალმებით! ჩვენ ვართ <a href="http:\\www.sou.edu.ge" target="\_blank" title="www.sou.edu.ge">სოხუმის სახელმწიფო უნივერსიტეტის</a> კოლექტივის წარმომადგენლები!</h2>

</body>

</html>



**ნახატი 8.4**. **ინფორმაცია ბმულის შესახებ მცოცავ სტრიქონში**

ბმულად გამოიყენება არა მხოლოდ ტექსტური ინფორმაცია. ***გრაფიკული ინფორმაციაც შეიძლება იქნეს გამოყენებული ბმულად,*** მაგალითად სურათი:

**ლისტინგი 8.5. გადასვლა ბმული-სურათით ახალ საიტზე ახალ ფანჯარაში**

<html>

<head><title>გადასვლა ბმული-სურათით ახალ საიტზე</title></head>

<body leftmargin=15 topmargin=40 bottommargin=10

rightmargin=15 bgcolor=yellow>

<p> <h2 align=center>მოგესალმებით! ჩვენ ვართ სოხუმის სახელმწიფო უნივერსიტეტის

კოლექტივის წარმომადგენლები!<br> ეს ჩვენი ალმა-მატერია <a href="http:\\www.sou.edu.ge" target="\_blank" title="www.sou.edu.ge"><img src="sou Senoba.jpg"> </a></h2>

</body>


</html>



**ნახატი 8.5. გადასვლა ბმული-სურათით ახალ საიტზე ახალ ფანჯარაში**

შესაძლებელია სურათი დავყოთ რაიმე ნაწილებად და ეს თვითოეული ნაწილი გარდაიქცეს ბმულად. ასეთ სურათს ნავიგაციური რუკა ეწოდება. ნავიგაციური რუკის მოსაცემად გამოიყენება <map>..</map> კონტეინერი, მასში უნდა იქნეს მითითებული ატრიბუტის სახით იმ სურათის რაიმე პირობითი სახელი, რომლის ნაწილებიც იქცევა ბმულად. მაგალითად საჭიროა მითითებულ იქნეს ატრიბუტი **name="რაიმესახელი"**, ხოლო უფრო ადრე სურათის ტეგში <img>-ში უნდა იქნეს მითითებული ატრიბუტი **usename="#რაიმესახელი"**. **HTML5**-ისთვის თუკი <map>-ში მითითებულია გლობალური ატრიბუტი **id**, მაინ მას უნდა ჰქონდეს იგივე მნიშვნელობა რაც აქვს **name**-ს.

ტეგ <map>-ში არის ასევე ტეგი <area>, რომელიც განსაზღვრავს ნავიგა­ციური რუკის ნაწილს, როგორც ბმულს და იმ მისამართს სადაც მოხდება გადასვლა. ვთქვათ ჩვენ გვინდა მოვახდინოთ სოხუმის უნივერსიტეტის შენობის სურათის გარდაქმნა ნავიგაციურ რუკათ, სადაც ბმულებად გამოყოფილი იქნება სამი მართკუთხა არე, მოცემილი ნახატზე 8.6.



**ნახატი 8.6. სოხუმის უნივერსიტეტის შენობის სურათი - ნავიგაციური რუქა.**

<area> ტეგს გააჩნია ატრიბუტები shape და coords, სადაც shape განსაზღვრავს არის ფორმას ( მართკუთზედი - shape="rect" , წრე - shape="circle" , მრავალკუთხედი - shape="poly" ) , ხოლო coords ამ ფორმის არის კოორდინატებს. მაგალითისთვის განვიხილოთ მართკუთხედები, ამასთან საწყისი სურათის ზომა არის 268Х180 პიქსელებში, მთლიანი სურათის და მისი ნაწილების ზომების გაგება შესაძლებელია მაგალითად, ფოტოშოპის საშუალებით:

**ლისტინგი 8.6. სურათის ბმულ-არეებად წარმოდგენა**

<img src="sou Senoba.jpg" usemap=”ruka”> <!-- სურათის ჩასმა და მისი ნავიგაციის რუკის კონკრეტული სახელით წარმოდგენა -->

<map name=”ruka”> <!--ნავიგაციის რუკის შექნის დაწყება და მისთვის სახელის ”ruka” მინიჭება - -> <area href="http:\\www.sou.edu.ge" shape="rect" coords="0,0,70,180" > <!-- პირველი ბმული-არის დაფიქსირება - ->

<area href="http:\\www.[sou.edu.ge/index.php?sec\_id=39&lang\_id=GEO](http://sou.edu.ge/index.php?sec_id=39&lang_id=GEO)" shape="rect" coords="71,0,149,180" > <!-- მეორე ბმული-არის დაფიქსირება - ->

<area href="http:\\ [www.sou.edu.ge/index.php?lang\_id=GEO&sec\_id=40](http://www.sou.edu.ge/index.php?lang_id=GEO&sec_id=40)" shape="rect" coords="150,0,268,180" ><!-- მესამე ბმული-არის დაფიქსირება-->

</map>

ამ შემთხვევაში ჩვენ მთლიანი სურათი მოვიცავით, მაგრამ შეძლება მხოლო ნაწილების წარმოდ­გენა ბმულ არეებად. კოორდინატები coords ატრიბუტში გამოთვლილია შემდეგნაირად. სურათის მარ­ცხენა ზედა კიდეს აქვს კოორდინატები 0,0 - ანუ სათავეა, х სააკოორდინატო ღერძი მიმართულია სურათის ზედა კიდის გასწვრივ მარცხნიდან მარჯვნივ, у სააკოორდინატო ღერძი მიმართულია სურათის მარცხენა ზედა კიდიდან ვერტიკალურად ქვემოთ. მართკუთხა არის მოცემისათვის საჭიროა მივუთითო მისი მარ­ცხენა ზედა და მარჯვენა ქვედა წერტილების კოორდინატები. ლისტინგ 8.1-ში coords ატრიბუტში მითითე­ბული კოორდინატები ასეთნაირად აღიქმება: 0,0 – 1 ქვესურათის მარცხენა ზედა წერტილი, 70,180 -1 ქვესურათის მარჯვენა ქვედა წერტილი; 71,0 – 2 ქვესურათის მარცხენა ზედა წერტილი, 149,180 -2 ქვესურათის მარჯვენა ქვედა წერტილი; 150,0 – 3 ქვესურათის მარცხენა ზედა წერტილი, 268,180 -2 ქვესურათის მარჯვენა ქვედა წერტილი; პირველი - მარცხენა ქვესურათზე დაწკაპუნებით იხსნება სოხუმის უნივერსიტეტის ოფიციალური ვებ საიტის მთაბარი გვერდი, მეორე- ცენტრალურ ქვესურათზე დაწკაპუნებით იხსნება სოხუმის უნივერსიტეტის მომქმედი რექტორის პერსონალური გვერდი; მესამე - მარჯვენა ქვესურათზე დაწკაპუნებით იხსნება სოხუმის უნივერსიტეტის მომქმედი კანცლერის პერსონალური გვერდი. მოვახდინოთ ახლა სრული html კოდის ჩაწერა

**ლისტინგი 8. 7. გადასვლა სურათის ბმული-არეებით ახალ საიტებზე**

<html>

<head><title>გადასვლა სურათის ბმული-არეებით ახალ საიტებზე</title></head>

<body leftmargin=15 topmargin=40 bottommargin=10

rightmargin=15 bgcolor=yellow>

<p> <h2 align=center>მოგესალმებით! ჩვენ ვართ სოხუმის სახელმწიფო უნივერსიტეტის

კოლექტივის წარმომადგენლები!<br> ეს ჩვენი ალმა-მატერია </h2>

<img src="sou Senoba.jpg" usemap=”ruka”>

<map name=”ruka”>

<area href="http:\\www.sou.edu.ge" shape="rect" coords="0,0,70,180" target="\_blank" >

<area href="http:\\www.sou.edu.ge/index.php?sec\_id=39&lang\_id=GEO" shape="rect"

coords="71,0,149,180" target="\_blank" >


<area href="http:\\www.sou.edu.ge/index.php?lang\_id=GEO&sec\_id=40" shape="rect"

coords="150,0,268,180" target="\_blank" >

</map>

</body>

</html>

****


**ნახატი 8.7. გადასვლა სურათის ბმული-არეებით ახალ საიტებზე**

*დამოუკიდებლად გაარჩიეთ ის შემთხვევები, როცა არე არის წრე ან მრავალკუთხედი, პირველ შემთხვევაში მოიცემა ცენტრის კოორდინატები და წრეწირის რადიუსი პიქსელში, მეორე შემ­თხვევაში კი თანამიმდევრობით მოიცემა მრავალკუთხედის ყოველი წვეროს კოორდინატები.*

***ბ) ვებ-საიტიდან იმავე ვებ-საიტზე გადასვლა***

როდესაც იმყოფებით ვებ-საიტის რომელიმე გვერდზე და გსურთ ამავე ვებ-საიტის სხვა ვებ-გვერდზე გადასვლა, მაშინ საჭირო არ არის ბმულებში სრული- აბსოლუტური მისამართის მითითება. ის თუ როგორ უნდა ჩაწეროთ სასურველი ვებ-გვერდის მისამართი დამოკიდებულია ამ გვერდებზე - ანუ შესაბამისი html ფაილების განლაგებაზე ვებ-საიტის კატალოგში (საქაღალდეში). ამ შემთხვევაში გამოიყენება ფარდობითი მისამართი, რომელიც მიუთითებს თუ როგორ უნდა ”ვიმოძრაოთ” კატალოგთა ”ხეში”, რომ მივიდეთ სასურველ ფაილამდე - ვებ-გვერდამდე. განვიხილოთ რაიმე საიტის შემადგენელი ნაწილები ურთიერთდამოკიდებულებით. ვთქვათ ვიმყოფებით create-webpage.html და გვსურს გადავიდეთ Publishing.html გვერდზე. რადგანაც ეს ორივე ფაილი იმყოფება ერთ კატალოგში (საქაღალდეში, დირექტორიაში) ამდენათ ბმულის გადამისართება ფარდობითი მისამართით ჩაიწერება: <a href="Publishing.html">

თუ კი გსურთ create-webpage.html გვერდიდან გადავიდეთ index.htm მაშინ მისამართი იქნება **../index.htm**, სადაც ორი წერტილი აღნიშნავს იმას რომ საჭიროა ერთი დირექტორიია ავიწიოთ და იქ არის ფაილი index.htm. ანუ index.htm არის ერთი დონით მაღალ კატალოგში ვიდრე create-



**ნახატი 8.8 ფარდობითი მისამართები**

webpage.html. თუ კი საჭიროა გადავიდეთ image1 ფაილზე, რომელიც images დირექტორიაშია, მაშინ მისმართი - გზა იქნება შემდეგი **../images/image1** , რაც იმას ნიშნავს, რომ ჯერ საჭიროა ავი­წიოთ ერთი დირექტორიით, შემდეგ შევიდეთ images დირექტორიაში და იქ ავარჩიოთ image1 ფა­ილი. ეხლა თუ კი გვინდა გადასვლა მშობელი კატალოგიდან ქვეკატალოგში, მაგალითად index.htm ფაილიდან Courses ქვეკატალოგის Publishing.html გვერდზე, მაშიმ მისამართი-გზა იქნება შემდეგი სახის: Courses/Publishing.html .

***გ) ვებ-გვერდის დოკუმენტში რაიმე ნაწილზე მიმართვა***

ზოგჯერ ვებ-გვერდი ძალზე დიდია და რთულდება მის წიაღში საჭირო ადგილის მონახვა. ამ პრობლემის დასაძლევად ხდება დიდ გვერდზე მონიშვნათა (bookmarks) ან სახელობითი ღუზის დაფიქსირება და შემდეგ უკვე ამ მონიშვნების ბმულებად გამოყენება. სახელობითი ღუზის დაფიქსირება ხდება <a> ტეგისა და name ან id ატრიბუტის საშუალებით - < a id=”p1”></a>, ამ ღუზაზე გადასვლა ხდება <a> ტეგისა და href ატრიბუტის საშუალებით - <a href=”#p1”.

**ლისტინგი 8.9. შიდა ბმულები ვებ-გვერდზე**

<html>

<head>

<title> ღუზა # </title>

</head>

<body leftmargin=75 topmargin=40 bottommargin=10 rightmargin=75>

<h1 align=center> საქართველოს ქალაქები </h1>

<br><a href="#თბილისი"> თბილისი </a>

<br><a href="#ქუთაისი"> ქუთაისი </a>

<br><a href="#სოხუმი"> სოხუმი </a>

<br><a href="#ბათუმი"> ბათუმი </a>

<br><a href="#მცხეთა"> მცხეთა </a>

<br><a href="#თელავი"> თელავი </a>

<br><a href="#სიღნაღი"> სიღნაღი </a>

<br> <br><br>

<a name = "თბილისი"> <b>თბილისი</b> </a>

<p align="justify">

<img src="tbilisi.jpg"align = "left" width="151" height="100" Hspace =

"30" Vspace = "5">

თბილისი საქართველოს დედაქალაქია; მდებარეობს აღმოსავლეთ საქართველოში, თბილისის ქვაბულში, მდინარე მტკვრის ორივე სანაპიროზე, ზღვის დონიდან 380 - 600 მ სიმაღლეზე, ჩრდილოეთით ესაზღვრება საგურამოს ქედის სამხრეთი მთისწინეთი, აღმოსავლეთით - ივრის ზეგნის ჩრდილო - დასავლეთი მონაკვეთი, დასავლეთით და სამხრეთით კი - თრიალეთის ქედის განშტოებები. ქალაქს 720 კმ ² ფართობი უჭირავს და 1.090 მილიონზე მეტი მცხოვრები ჰყავს. თბილისი კავკასიის რეგიონის მნიშვნელოვანი ინდუსტრიული, სოციალური და კულტურული ცენტრია და ბოლო დროს ერთ - ერთი უმნიშვნელოვანესი სატრანსპორტო კვანძი ხდება გლობალური ენერგომატარებლებისა და სავაჭრო პროექტებისთვის.</p><br>

<a name = "ქუთაისი"> <b> ქუთაისი </b> </a>

<p align="justify">

<img src="kutaisi.jpg"align = "left" width="151" height="100" Hspace = "30" Vspace = "5">

ქუთაისი - ქალაქი საქართველოში, იმერეთის მხარის ადმინისტრაციული ცენტრი. მდებარეობს მდინარე რიონზე. ოფიციალურად ქალაქად გამოცხადდა 1811 წელს, თუმცა უფრო ადრინდელ პერიოდში (730 წ ., 980-1072 წწ .) იგი მოიხსენიება საქართველოს მნიშვნელოვან ქალაქთა რიცხვში. მოსახლეობა 192.500 (2010 წ .). ქუთაისი მნიშვნელობით საქართველოს მეორე სამრეწ¬ველო და კულტურული ქალაქია. აქ მდებარეობდა მძიმე, მსუბუქი და კვების მრეწველობის მრავალი საწარმო, კულტურის ობიექტები, თეატრები, გალერეები. ქუთაისი განათლების ერთ-ერთი ცენტრია საქართველოში, ქალაქში მდებარეობს 35 ბაგა-ბაღი, 46 საჯარო და 20 კერძო სკოლა, აკაკი წერეთლის სახელობის სახელმწიფო უნივერსიტეტი, საქართველოს სუბტროპიკული მეურნეობის სახელმწიფო უნივერსიტეტი, ქუთაისის სამართლისა და ეკონომიკის უნივერსიტეტი, ქუთაისის სამედიცინო ინსტიტუტი « ქუთაისი », თბილისის ვანო სარაჯიშვილის სახელობის სახელმწიფო კონსერვატორიის ქუთაისის ფილიალი, თბილისის ეკონომიკურ ურთიერთობათა სახელმწიფო უნივერსიტეტი - ქუთაისის ჰუმანიტარულ - სოციალურ მეცნიერებათა ფაკულტეტი , ქ . ქუთაისის იოანე პეტრიწის სახელობის უნივერსიტეტი , ქუთაისის პედაგოგიური ინსტიტუტი ,,ლამპარი”, ქ . ქუთაისის ხელოვნებისა და პედაგოგიკის ინსტიტუტი ,, კოლხა”, ქ . ქუთაისის საერო ინსტიტუტი « გელათი », ქ . ქუთაისის საინჟინრო ინსტიტუტი , ქუთაისის კვებისა და ფარმაცევტული მრეწველობის ინსტიტუტი , ქალაქ ქუთაისის დამოუკიდებელი უნივერსიტეტი , ბორის ონიანის სახელობის

ჰუმანიტარული და სამართლის საერო ინსტიტუტი , საქართველოს ტურიზმის მეცნიერებათა აკადემიის ქუთაისის სახელობის მრავალპროფილიანი ინსტიტუტი, ქ . ქუთაისის ჰუმანიტარული და სამართლის ინსტიტუტი , ქ . ქუთაისის ნ. მუსხელიშვილის სახელობის სახელმწიფო ტექნიკური უნივერსიტეტი და რამდენიმე პროფსასწავლებელი.

</p>

<br>

<a name = "სოხუმი"> <b>სოხუმი</b> </a> <p align="justify">

<img src="sokhumi.jpg"align = "left" width="151" height="100" Hspace ="30" Vspace = "5">

სოხუმი (აფხ. Аҟəа, აყუა) — ქალაქი საქართველოში, აფხაზეთის ავტონომიური რესპუბლიკის დედაქალაქი და სოხუმის მუნიციპალიტეტის ადმინისტრაციული ცენტრი. ქალაქად გამოცხადდა 1848 წელს. მოსახლეობა 120 ათასი (1991 წ.). სოხუმი კონფლიქტამდე საქართველოს ერთ-ერთი მნიშვნელოვანი სამრეწველო, სატრანსპორტო (საზღვაო პორტი, რკინიგზის სადგური, ეროპორტი), კულტურული და საკურორტო-ტურისტული ცენტრი იყო.

1992-1993 წლის რუსეთ-საქართველოს კონფლიქტის შემდეგ ქალაქმა დაკარგა თავისი მნიშვნელობა. 1993 სექტემბერს, რუსულმა ჯარმა, ადგილობრივ სომეხ და ჩრდილო-კავკასიელ მოხალისეებთან ერთად, შტურმით აიღო სოხუმი. თითქმის ერთი წლის მანძილზე განუწყვეტელი დაბომბვებისა და შეტევების შედეგად ქალაქი ძლიერ დაზიანდა, მთლიანად განადგურდა ინფრასტრუქტურა. აფხაზეთის ავტონომიური რესპუბლიკის ლეგიტიმური მთავრობის ინფორმაციით, ბრძოლების შედეგად ქალაქში განადგურდა 10.000-ზე მეტი შენობა.

სოხუმი გაშენებულია უმთავრესად მდინარეების გუმისთისა და კელასურის ქვემო დინებათა შორის მოქცეულ დაბლობ-ვაკეზე, მისი სამხრეთ-აღმოსავლეთი ნაწილი — მდინარეებს ბესლეთსა და კელასურს შორის მდებარე ვიწრო სანაპირო დაბლობ-ვაკეზე. ქალაქის დასახლება ვრცელდება გორაკ-ბორცვებზე, რომლებიც ზღვისპირა ვაკეს ჩრდილოეთ-აღმოსავლეთით ესაზღვრება. სოხუმის ფართობი 23,3 კმ².

ქალაქი ძველბერძნულ წყაროებში მოხსენიებულია „დიოსკურიას“ (ბერძნ. Διοσκουριάς) სახელით, რომელსაც უკავშირებენ არგონავტთა ლაშქრობის მონაწილე ტყუპი ძმების — კასტორისა და პოლიდევკეს (დიოსკურების) სახელს. არის მოსაზრება, რომლის მიხედვითაც „დიოსკურია“ ადგილობრივი — კოლხური (ლაზ-მეგრული) წარმოშობის სახელია — „დიო-/დია-“ — დედა, ქალღმერთი, „-სკური“ — წყალი, მდინარე, ანუ „წყლის დედა/მდინარის ქალღმერთი“. ძველ ქართულ წყაროებში ქალაქი ნახსენებია როგორც „ცხუმი/ცხომი“, რაც ეტიმოლოგიურად მომდინარეობს სავარაუდოდ რცხილას (სვან. „ცხჳიმრა“, „ცხჳიმ“; კოლხ. „ცხიმური“) ან თევზის (კოლხ. „ჩხომი“) სახელებიდან. ქართული „ცხუმი-დან“ მიღებულია მისი თურქიზებული ფორმა „სუხუმ“ (თურქ. Suhum), რამაც შემგდომში ფართო გავრცელება ჰპოვა სხვადასხვა ენებში, მათ შორის თავად ქართულში. ქალაქს ამჟამად აფხაზურად ეწოდება „აყუა“ (აფხ. Аҟəа), რაც გვიანდელი მოვლენაა და მომდინარეობს ჩრდილოეთ კავკასიიდან ჩამოსახლებულ აფხაზურ-ადიღეურ ტომთა ციხე-ქალაქის სახელწოდებიდან. დასახლება მსგავსი სახელწოდებით (ლათ. Acua) დატანილია XVII–XVIII საუკუნეების ევროპულ რუკებზე მდინარე ყუბანის შუა წელის უბანში (ჯაკომო გასტალდი, ნიკოლას ვისხერი, გერჰარდ მერკატორი, რობერტ გრინი, ჰენდრიკ ჰონდიუსი და სხვ.).

ძველ და მერმინდელ დასავლეთ ევროპულ წყაროებში ქალაქი მოხსენიებულია სხვადასხვა სახელებით: სებასტოპოლი, სავასტოპოლი, სავატოპოლი, სანატოპოლი, ფავასტა, პორტო მეგრელო, ისგაური და სხვა, როგორც ქალაქი და ნავსადგური კოლხეთში, ხოლო შემდგომ სამეგრელოს ქვეყანაში, საქართველოში. XVIII საუკუნის ფრანგულ გეოგრაფიულ გამოცემებში კი სოხუმი სამეგრელოს დედაქალაქადაა აღნიშნული (ჟან ბაპტის ლუი კლუე, ნიკოლ დელაკრუა და სხვ.).

სოხუმის მიდამოები დასახლებულია ძველი ქვის ხანიდან. გვიანდელი ბრინჯაოს ხანიდან აღმოსავლეთ შავიზღვისპირეთის მნიშვნელოვანი პუნქტია. ძვ. წ. VI საუკუნეში მილეთელმა ბერძენმა ვაჭრებმა აქ სავაჭრო ფაქტორია დიოსკურია დააარსეს. ძვ. წ. I საუკუნეში რომაელებმა დაიპყრეს, შემდგომში ააგეს ციხესიმაგრე და ქალაქს სებასტოპოლისი უწოდეს. VI საუკუნის დასაწყისში სოხუმი ბიზანტიის გამგებლობას ემორჩილება. 542 ირან-ბიზანტიის ომის დროს, ბიზანტიის იმპერატორ იუსტინიანე I-მა გაიყვანა ჯარები სოხუმიდან და დაარღვია მისი სიმაგრე. 565 მანვე აღადგინა ქალაქი და ციხესიმაგრე. სოხუმი კვლავ დაწინაურდა. VIII საუკუნის ბოლომდე სოხუმი აღმოსავლეთ შავიზღვისპირეთში ბიზანტიელთა ერთ-ერთი საყრდენი პუნქტი იყო. 736

ქალაქი დაარბია არაბთა ლაშქარმა მარვან იბნ მუჰამადის (მურვან ყრუ) სარდლობით. VIII საუკუნის ბოლოდან სოხუმი ცხუმის საერისთავოს ცენტრია. აქვეა საეკლესიო კათედრალი, საქართველოს ფეოდალური სახელმწიფო ძლიერების ხანაში (XI-XIII სს.) სოხუმი კვლავ აყვავებას განიცდის. XIV საუკუნის დასაწყისიდან გენუელები (იტალია) სავაჭრო ფაქტორიას აარსებენ. 1451 წელს ქალაქი მცირე ხნით ოსმალებმა აიღეს. მეორედ ოსმალებმა ქალაქი აიღეს XVI საუკუნის II ნახევარში.

ლამაზი მდებარეობის გამო ოსმალები სოხუმს „მეორე სტამბოლს“ ეძახდნენ. სოხუმი აფხაზეთში ოსმალთა ბატონობის დასაყრდენი გახდა. 1724 ოსმალებმა აქ არსებული ციხესიმაგრე კიდევ უფრო გაამაგრეს და სუხუმ-კალე (სოხუმის ციხე) უწოდეს. 1725 და 1728 წლებში ადგილი ჰქონდა ანტიოსმალურ აჯანყებებს, მაგრამ ქალაქი ოსმალთა ხელში რჩებოდა. 1771 წელს აჯანყების შემდეგ ქალაქი განთავისუფლდა, მაგრამ მცირე ხნით. ოსმალებმა იგი კვლავ დაიკავეს. XVIII საუკუნის ბოლოს სოხუმი აფხაზეთის მთავრის რეზიდენციაა. ოსმალთა ბატონობის ხანაში ქალაქი დაქვეითდა. იგი ტყვეებით ვაჭრობის ერთ-ერთი პუნქტი გახდა. 1810 სოხუმი რუსეთის ჯარმა გაათავისუფლა. XIX საუკუნის 30-იან წლებში დაიწყო სოხუმის აღორძინება. 1832 წელს გაიხსნა საბაჟო. 1846 ნავსადგურად გამოცხადდა. 1847 წლიდან ქალაქის სტატუსი მიიღო.

1993 წლის 27 სექტემბრიდან ქალაქი ოკუპირებულია რუსეთის მიერ.

<br><br>

<a name = "ბათუმი"> <b>ბათუმი</b> </a>

<p align="justify">

<img src="batumi.jpg" align = "left" width="151" height="100" Hspace =

"30" Vspace = "5">

ბათუმი - ქალაქი საქართველოში, აჭარის ავტონომიური რესპუბლიკის ადმინისტრაციული ცენტრი, ქალაქი 1878 წლიდან. მოსახლეობა 121,8 ათასი (2002 წ.).

ბათუმი მსხვილი საერთაშორისო ნავსადგურია შავი ზღვის სამხრეთ - აღმოსავლეთ სანაპიროზე, ბაქო - ბათუმის რკინიგზისა და ნავთობსადენის ბოლო პუნქტი და საავტომობილო გზების კვანძი. ქალაქი გაშენებულია ღრმა , კარგად დაცული ბუნებრივი ნავსაყუდელის ბათუმის ყურის ნაპირას; მდებარეობს ზღვის დონიდან 5 მ, თბილისიდან 350 კმ-ში (რკინიგზით). ქალაქი გადაჭიმულია ჩრდილო - აღმოსავლეთიდან სამხრეთ - დასავლეთისაკენ 7 კმ - ზე . სიგანე ზღვის ნაპირიდან გორაკ - ბორცვებამდე 1-2,5 კმ. 1937 ჰა, აქედან განაშენიანებულია 300 ჰა - ზე მეტი. ბათუმის ძირითადი ნაწილი სამხრეთიდან ეკვრის ყურეს და გაშენებულია კახაბრის ვაკის ჩრდილოეთ მონაკვეთზე, დანარჩენი ნაწილი ყურის აღმოსავლეთით და ჩრდილო - 102 აღმოსავლეთით - მდინარეების ბარცხანისა და ყოროლისწყლის გასწვრივ .

</p>

<br>

<a name = "მცხეთა"> <b>მცხეთა</b> </a>

<p align="justify">

<img src="mtskheta.jpg" align = "left" width="151" height="100" Hspace =

"30" Vspace = "5">

მცხეთა ქალაქი (1956 წლიდან) საქართველოში, მცხეთა - მთიანეთის მხარის და მცხეთის რაიონის (1930 წლიდან) ადმინისტრაციული ცენტრი. მცხეთა გამოცხადებულია ქალაქ - მუზეუმად და იუნესკოს მსოფლიო კულტურული მემკვიდრეობის ნუსხაშია შეტანილი. მოსახლეობა 7,7 ათასი (2002 წ .). მდებარეობს მდინარეების მტკვრისა და არაგვის შესაყართან, მტკვრის ორივე და არაგვის მარჯვენა ნაპირზე. რკინიგზის სადგური თბილის-სამტრედიის ხაზზე. ზღვის დონიდან 480 მ, თბილისიდან 21 კმ ( რკინიგზით ). </p>

<br>

<a name="თელავი"> <b> თელავი </b> </a>

<p align="justify">

<img src="telavi.jpg"align = "left" width="151" height="100" Hspace =

"30" Vspace = "5">

თელავი, ქალაქი აღმოსავლეთ საქართველოში, გომბორის ქედის ჩრდილო - აღმოსავლეთ კალთის ძირას და ალაზნის ვაკეზე. კახეთის მხარის და თელავის მუნიციპალიტეტის ადმინისტრაციული ცენტრი. თბილის - თელავის სარკინიგზო ხაზის ბოლო სადგური. ზღვის დონიდან 550-800 მ, თბილისიდან 158 კმ. ქალაქად გამოცხადდა 1801 წელს. მოსახლეობა 21,8 ათასი (2002 წ.). ახლანდელი თელავის ტერიტორიაზე პირველი დასახლება გვიანდელი ბრინჯაოს ხანაში გაჩნდა, ელინისტურ ხანაში განვითარდა, ხოლო გვიანდელ ანტიკურ ხანაში მის ბაზაზე წარმოიქმნა ქალაქის ტიპის დასახლება .</p>

<br>

<a id="სიღნაღი"></a> <b> სიღნაღი</b>

<p align="justify">

<img src="signagi.jpg"align = "left" width="151" height="100" Hspace =

"30" Vspace = "5">

სიღნაღი - ქალაქი საქართველოში, სიღნაღის რაიონის ადმინისტრაციული ცენტრი. მდებარეობს რკინიგზის სადგურ წნორისწყალიდან 13 კმ-ზე. ქალაქად გამოცხადდა 1801 წელს. მოსახლეობა 2,1 ათასი (2002 წ.). ქალაქში არის კვებისა და მსუბუქი მრეწველობის (სამკერვალო) მცირე საწარმოები, თეატრი .

სიღნაღი ექვემდებარება საქართველოს საპატრიარქოს ბოდბის ეპარქიას და აქ მდებარეობს ეპარქიის მღვდელმთავრის რეზიდენცია .</p>

</body>

</html>

**ბმული ელექტრონულ ფოსტაზე**

შესაძლებელია საიტზე მოხდეს ორგანიზება უკუკავშირისა ელექტრონული მისამართის საშუ­ალებით. ე.ი. შესაძლებელია საიტზე შემოსულმა სტუმარმა ელ-ფოსტოთ გამოამზავნოს თავისი მოსაზრება. ამისთვის საიტზე ხდება ელექტრონული ფოსტის ბმულის ორგანიზება და მისი და­ლაიქების შემდეგ გაიხსნება ელექტრონული შეტყობინების ფანჯარა, რომელშიც უკვე ჩაწერილია მიმღების ელექტრონული მისამართი. ელექტრონული ფოსტის ბმულის ორგანიზება ხდება ისევ <a> ტეგის საშუალებით:

<a href=”mailto:სახელი@magaliTad.com>მოგვწერეთ</a>

მაგალითი: **ლისტინგი 8.9 ბმული ელ-ფოსტაზე**

<html>

<head><title>ბმული ელ ფოსტახე</title></head>

<body leftmargin=15 topmargin=40 bottommargin=10 rightmargin=15 bgcolor=yellow>

<p> <h2 align=center>მოგესალმებით! ჩვენ ვართ სოხუმის სახელმწიფო უნივერსიტეტის

კოლექტივის წარმომადგენლები!<br> ეს ჩვენი ალმა-მატერია

<a href="http:\\www.sou.edu.ge" target="\_blank" title="www.sou.edu.ge">

<img src="sou Senoba.jpg"> </a></h2>

<a href="mailto:kereselidzenugzari@gmail.com">მოგვწერეთ გეთაყვა</a>

</body>

</html>



**ნახატი 8.9** **ბმული ელ-ფოსტაზე**

**მორბენალი სტრიქონი**

მორბენალი სტრიქონის შესაქმნელი ტეგია < MARQUEE >...< /MARQUEE >. მისი ატრიბუტებია: ALIGN, BEHAVIOR, DIRECTION, HEIGHT, WIDTH, HSPACE, VSPACE, SCROLLAMOUNT, SCROLLDELAY.

* ატრიბუტი ALIGN - საშუალებას იძლევა ტექსტი მორბენალი სტრიქონის ზედა (TOP), შუა (MIDDLE) ან ქვედა (BOTTON) ნაწილში განვათავსოთ.
* ატრიბუტი BEHAVIOR - ეკრანზე მორბენალ სტრიქონს მართავს. მისი შესაძლო მნიშვნე­ლობე­ბია:
* SCROLL - ტექსტი მთელ ეკრანს კვეთს (ეს მნიშვნელობა ჩუმათობის პრინციპით ენიჭება);
* SLIDE - ტექსტი გამოვა ეკრანზე და ჩერდება;
* ALTERNATE - ტექსტი გამოვა ეკრანზე და შემდეგ წინ და უკან მოძრაობს.
* ატრიბუტი BGCOLOR - მორბენალ სტრიქონს ფონის ფერს აძლევს;
* ატრიბუტი DIRECTION - მორბენალი სტრიქონის ტექსტის მოძრაობის მიმართულებას განსაზღვრავს:
* LEFT - მარცხნიდან მარჯვნივ (ეს მნიშვნელობა ჩუმათობის პრინციპით ენიჭება);
* RIGHT - მარჯვნიდან მარცხნივ;
* DOWN - ზემოდან ქვემოთ;
* UP - ქვემოდან ზემოთ;